Virus influenza pisanan sing kasil diisolasi asalé saka unggas, nalika taun 1901 agèn sing nimbulaké panyakit sing diarani “fowl plague” diliwataké lumantar filter Chamberland, sing duwé pori sing ukurané cilik banget kanggo diliwati déning bakteria.[166] Etiologi influenza, famili virus Orthomyxoviridae, pisanan ditemokaké ing babi déning Richard Shope nalika taun 1931.[167] Panemon iki banjur dimèluni déning isolasi virus saka manungsa déning saklompok panaliti sing dipimpin déning Patrick Laidlaw saka Konsili Panalitèn Brtainia Raya nalika taun 1933.[168] Nanging, nalika taun 1935, nalika Wendell Stanley pisanan ngristalisasikaké tobacco mosaic virus, sifat non sélulèr saka virus dikawruhi.